Scotia

Legende Descrierea monstrului din Loch Ness aminteşte de o reptilă acvatică ce convieţuia pe vremuri cu dinozaurii, plesiozaurul, ceea ce reprezintă o interesantă temă de discuţie pentru specialiştii de criptozoologie. Legendele despre un monstru sau un animal care trăieşte în lac sunt cunoscute de aprox. 1500 ani. În 565, Sfântul Columban, un călugăr irlandez , a plecat spre Munţii Scoţiei pentru a răspândi cuvântul lui Dumnezeu printre păgânii ce locuiau acolo. Când a sosit pe malul lacului Loch Ness, a zărit un grup de localnici care tocmai aşezau în mormânt trupul unui bărbat. Călugărul a întrebat în ce împrejurări a murit bărbatul, iar oamenii au răspuns, îndureraţi, că nefericitul fusese ucis de monstrul care locuia în lac. Aşa stând lucrurile, lui Columban i-a venit ideea strălucită cum să convertească întregul sat fără predici. Le-a cerut oamenilor să îl conducă până la lac. În scurt timp, din apele învolburate şi-a făcut apariţia bestia înfricoşătoare. Columban şi-a ridicat mâinile, strigând: "Piei din ochii mei, creatură a iadului!". În aceeaşi clipă, monstrul s-a scufundat din nou în adâncuri. Din acea zi, în Scoţia a înflorit credinţa în Dumnezeu şi, totodată, în monstru. Observări În 1827, Sir Walter Scott scria în jurnalul său despre o partidă de vânătoare a cărei ţintă era "o uriaşă vacă de mare". În 1880, scafandrul Duncan McDonalds declara că un monstru uriaş ar fi înotat în direcţia sa. Însă Nessie îşi datorează faima soţilor Spicer, care, în iulie 1933, au zărit în apele lacului o creatură de aproape 9 metri lungime, asemănătoare cu un dinozaur. Deşi oamenii de ştiinţă au ridiculizat această poveste, presa mondială a scris nenumărate articole despre descoperirea senzaţională. Cu toate acestea, o fotografie credibilă a monstrului nu există nici până în ziua de astăzi.
 * Monstrul din Loch Ness** este un animal care, din punct de vedere taxonomic, nu face parte din nicio familie sau specie , dar despre care se spune că trăieşte în lacul Loch Ness din Scoţia . Monstrul din Loch Ness este unul din cele mai cunoscute animale studiate de criptozoologie . Evidenţele despre existenţa acestui animal sunt alcătuite din puţine, dar mult disputate, fotografii şi înregistrări cu sonarul : nu au fost descoperite schelete , urme, exemplare vii sau ţesuturi. Localnicii l-au botezat **Nessie**, un nume folosit azi în toată lumea, încă din anii 1950.